Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: hogy a jelenlegi Ptk. (1959. évi IV. törvény) egy olyan
Paragraph Index: 394

hogy a jelenlegi Ptk. (1959. évi IV. törvény) egy olyan korban (1953 és 1959 között) fogant és született meg, amely a lehetõ legszûkebb határok közé szorította vissza a 2003/8. szám magánjogi vagyoni forgalom természetes társadalmi feltételét, a magántulajdont. Érthetõ ezért, hogy az 1990-es rendszerváltozás óta eltelt idõszak mélyreható gazdasági és társadalmi változásai következtében — kiemelkedõ szakmai színvonala ellenére — a Ptk.-t több mint félszázszor kellett módosítani. A polgári jognak az áruviszony elvont kategóriájára szabott és ezért absztrakt normái — közismerten — lényeges társadalmi változások túlélésére is képesek. Az elmúlt években lejátszódott folyamatok mégis olyan mértékû és horderejû módosulásokat eredményeztek a magánjogi viszonyok területén, hogy azok jogi rendezése átfogó reformot igényel, és egy új Polgári Törvénykönyv megalkotását teszi szükségessé.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes